CELEX: 62014CN0612
Language: fi
Date: 2014-12-29 00:00:00
Title: Asia C-612/14: Ennakkoratkaisupyyntö, jonka Handelsgericht Wien (Itävalta) on esittänyt 29.12.2014 – Stephan Naumann v. Austrian Airlines AG

16.3.2015   
            
            
               FI
            
            
               Euroopan unionin virallinen lehti
            
            
               C 89/11
            
         Ennakkoratkaisupyyntö, jonka Handelsgericht Wien (Itävalta) on esittänyt 29.12.2014 – Stephan Naumann v. Austrian Airlines AG
   (Asia C-612/14)
   (2015/C 089/12)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Handelsgericht Wien
   
      Pääasian asianosaiset
   
   
      Valittaja: Stephan Naumann
   
      Vastapuoli: Austrian Airlines AG
   
      Ennakkoratkaisukysymykset
   
   
               1)
            
            
               Onko 11.2.2004 annetun Euroopan parlamentin ja neuvoston asetuksen (EY) N:o 261/2004 (1) 7 artiklassa (Oikeus korvaukseen) säädettyä oikeutta korvaukseen tulkittava siten, että sillä viitataan yhteen tai useampaan seuraavista: oikeuteen vakiotyyppiseen korvaukseen, sopimussakkoon, rangaistusluonteiseen korvaukseen (”punitive damage”), oikeuteen, joka liittyy luonteeltaan velvoitteiden täyttämiseen ja takuuseen, tai oikeuteen sui generis?
            
         
               2)
            
            
               Onko 11.2.2004 annetun Euroopan parlamentin ja neuvoston asetuksen (EY) N:o 261/2004 12 artiklan (Lisäkorvaus) 1 kohdan toisessa virkkeessä tarkoitettua korvauksen vähentämistä tulkittava siten, että sillä tarkoitetaan ainoastaan lentomatkustajan oikeutta muuhun korvaukseen suhteessa lennosta vastaavaan lentoliikenteen harjoittajaan, vai myös oikeutta muuhun korvaukseen suhteessa matkanjärjestäjään?
            
         
               3)
            
            
               Onko 11.2.2004 annetun Euroopan parlamentin ja neuvoston asetuksen (EY) N:o 261/2004 12 artiklassa (Lisäkorvaus) säädettyä lentomatkustajan oikeutta muuhun korvaukseen tulkittava siten, että se kattaa kansalliseen oikeuteen perustuvan, lennon viivästymisen tapauksessa annettavan hinnanalennuksen (takuu)?
            
         
               4)
            
            
               Voidaanko kansalliseen oikeuteen perustuva oikeus hinnanalennukseen (takuu) ja/tai oikeus saada vahingonkorvausta matkanjärjestäjältä lennon viivästymisen perusteella vähentää 11.2.2004 annetun Euroopan parlamentin ja neuvoston asetuksen (EY) N:o 261/2004 12 artiklan (Lisäkorvaus) mukaisesti kyseisen asetuksen 7 artiklan (Oikeus korvaukseen) mukaisesta oikeudesta saada korvaus lennosta vastaavalta lentoliikenteen harjoittajalta?
            
         
               5)
            
            
               Jos vähennys on mahdollinen: voiko lentoliikenteen harjoittaja aina soveltaa vähennystä, vai riippuuko tämä siitä, missä määrin se on kansallisen oikeuden mukaan sallittu, tai siitä, pitääkö tuomioistuin pitää sitä asianmukaisena?
            
         
               6)
            
            
               Jos kansallinen oikeus on ratkaiseva tai jos tuomioistuimen on ratkaistava asia oman harkintansa mukaan: onko asetuksen 7 artiklassa tarkoitetulla korvauksella tarkoitus suorittaa lentomatkustajalle korvaus viivästyksestä aiheutuneista vaikeuksista ja menetetystä ajasta, vai onko sillä tarkoitus korvata lentomatkustajalle myös aineellinen vahinko?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL L 46, s. 1).